SAMARBEIDSAVTALE FOR INNOVASJONSPROSJEKT INNEN PETROLEUMSSEKTOREN MED STØTTE FRA NORGES FORSKNINGSRÅD

mellom

[Foretaksnavn]
[Adresse]
[Org.nr]
(**"Prosjektansvarlig**")

[Foretaksnavn]
[Adresse]
[Org.nr]

[Foretaksnavn]
[Adresse]
[Org.nr]

[Foretaksnavn]
[Adresse]
[Org.nr]

Heretter samlet referert til som "**Deltakerne**" eller enkeltvis som "**Deltaker**".

om

[Navn på prosjekt]

**("Prosjektet")**

**Et innovasjonsprosjekt i næringslivet skal utløse FoU-aktivitet i næringslivet og bidra til innovasjon og bærekraftig verdiskapning. Innovasjonsprosjekter er begrunnet ut fra de muligheter som åpner seg for verdiskapende fornyelse hos bedriftene som deltar. Innovasjonsprosjekter ledes av en prosjektansvarlig bedrift som står som søker av midler hos Forskningsrådet. Denne, og eventuelle bedriftssamarbeidspartnere, finansierer minst 50 % av prosjektkostnadene.**

Innhold

[1 Definisjoner 4](#_Toc523827864)

[2 Formål og omfang 5](#_Toc523827865)

[3 Inngåelse, varighet, fratreden og førtidig avslutning 6](#_Toc523827866)

[3.1 Inngåelse 6](#_Toc523827867)

[3.2 Varighet 6](#_Toc523827868)

[3.3 Fratreden 7](#_Toc523827869)

[3.4 Førtidig avslutning 7](#_Toc523827870)

[4 Deltakernes forpliktelser 8](#_Toc523827871)

[5 Prosjektansvarligs plikter, rollen som Prosjektleder 8](#_Toc523827872)

[6 Styringskomitéen 9](#_Toc523827873)

[6.1 Oppgaver og sammensetning 9](#_Toc523827874)

[6.2 Innkalling og gjennomføring av møter 9](#_Toc523827875)

[6.3 Stemmeregler 10](#_Toc523827876)

[6.4 Referat, formalisering av vedtak 10](#_Toc523827877)

[7 Økonomi og styring 10](#_Toc523827878)

[7.1 Arbeidsplan 10](#_Toc523827879)

[7.2 Fordeling av midler 10](#_Toc523827880)

[7.3 In Kind 11](#_Toc523827881)

[7.4 Fakturering 11](#_Toc523827882)

[7.5 Prosjektansvarliges tilbakeholdsrett 11](#_Toc523827883)

[8 Eiendomsrett 11](#_Toc523827884)

[8.1 Eiendomsrett til Prosjektbakgrunn 11](#_Toc523827885)

[8.2 Eiendomsrett til Prosjektresultater 12](#_Toc523827886)

[8.3 Overføring av eiendomsrett til Prosjektresultater 13](#_Toc523827887)

[8.4 Beskyttelse av Prosjektresultater 13](#_Toc523827888)

[8.5 Indirekte statsstøtte 13](#_Toc523827889)

[9 Bruksrett 14](#_Toc523827890)

[9.1 Bruksrett til Prosjektbakgrunn 14](#_Toc523827891)

[9.2 Bruksrett til Prosjektresultater 14](#_Toc523827892)

[9.3 Undervisnings– og forskningsformål 15](#_Toc523827893)

[9.4 Bruksrett for nye Deltakere 15](#_Toc523827894)

[9.5 Bruksrett for Deltakere som forlater Prosjektet 15](#_Toc523827895)

[9.6 Særlig regulering av bruksrett til programvare 16](#_Toc523827896)

[9.7 Indirekte statsstøtte 16](#_Toc523827897)

[10 Offentliggjøring 16](#_Toc523827898)

[11 Mislighold 17](#_Toc523827899)

[12 Bruk av underleverandører 17](#_Toc523827900)

[13 Deltakernes ansvar overfor hverandre 17](#_Toc523827901)

[13.1 Ingen garantier 17](#_Toc523827902)

[13.2 Ansvarsbegrensning 18](#_Toc523827903)

[13.3 Skadesløsholdelse 18](#_Toc523827904)

[13.4 Force Majeure 18](#_Toc523827905)

[14 Konfidensialitet 18](#_Toc523827906)

[15 Helse, Miljø og Sikkerhet 19](#_Toc523827907)

[16 Etikk, interessekonflikter og anti-korrupsjon 19](#_Toc523827908)

[16.1 Etikk 19](#_Toc523827909)

[16.2 Interessekonflikter 20](#_Toc523827910)

[16.3 Anti-korrupsjon 20](#_Toc523827911)

[17 Eksportkontroll 20](#_Toc523827912)

[18 Revisjon 20](#_Toc523827913)

[19 Ingen representasjon eller formelt partnerskap 21](#_Toc523827914)

[20 Kommunikasjon mellom Deltakerne 21](#_Toc523827915)

[21 0verdragelse av Samarbeidsavtalen 21](#_Toc523827916)

[22 Lovvalg og verneting 21](#_Toc523827917)

[23 Signaturer 21](#_Toc523827918)

[Vedlegg 1 24](#_Toc523827919)

[Vedlegg 2 25](#_Toc523827920)

[Vedlegg 3 26](#_Toc523827921)

[Vedlegg 4 27](#_Toc523827922)

[Vedlegg 5 28](#_Toc523827923)

[Vedlegg 6 29](#_Toc523827924)

# 1 Definisjoner

**Arbeidsplan**: Årlig plan som konkretiserer Deltakernes forpliktelser og bidrag innenfor rammene av Prosjektbeskrivelsen og Finansieringsplanen.

**Bruksområde:** Et spesifisert område for den enkelte Deltaker som angitt i Vedlegg 4.

**Deltaker:** Deltaker, herunder Prosjektansvarlig, som har signert denne Samarbeidsavtalen og slike som tiltrer senere i henhold til punkt 3.1.

**Finansieringsplan:** Plan for hvordan prosjektkostnadene skal finansieres gjennom Prosjektperioden.

**Force Majeure**: Upåregnelige og ekstraordinære omstendigheter utenfor Deltakernes kontroll.

**Forskningsrådet**: Norges forskningsråd.

**FoU-kontrakten**: Avtale for FoU-prosjekt inngått mellom Prosjektansvarlig og Forskningsrådet som består av et avtaledokument, Generelle vilkår for FoU-prosjekter samt Prosjektbeskrivelsen, og er inntatt som Vedlegg 1.

**Generelle Vilkår for FoU-prosjekter:** Forskningsrådets generelle vilkår for FoU-prosjekter, inntatt som et vedlegg til FoU-kontrakten.

**HMS:** Helse, arbeidsmiljø, ytre miljø og sikkerhet.

**Immaterielle Rettigheter:** Patenter og alle øvrige rettigheter til tekniske løsninger, metoder, prosesser, prosedyrer, tegninger, prototyper, spesifikasjoner, design, kretsmønstre og bedriftshemmeligheter, uavhengig av om disse er patentert eller registrert eller kan patenteres eller registreres, samt alle opphavsrettigheter, databaserettigheter og andre nærstående rettigheter, rettigheter til varemerker, domener og andre forretningskjennetegn og rettigheter vernet etter markedsføringsloven, uavhengig av om disse kan registreres eller er registrert.

**In Kind:** Forskningsarbeid, forskningsinfrastruktur, materiale eller annet som en Deltaker stiller til rådighet for Prosjektet som angitt i Arbeidsplanen, i stedet for eller i tillegg til økonomiske bidrag.

**Kommersiell Utnyttelse:** Direkte eller indirekte bruk av Prosjektresultater i utvikling og/eller markedsføring av produkt, tjeneste eller prosess, eller overdragelse og/eller lisensiering av Prosjektresultater til tredjepart. Forlagsmessig utgivelse regnes ikke som kommersiell utnyttelse.

**Konfidensiell Informasjon:** All informasjon, dokumentasjon eller materiale som knytter seg til eller konkretiserer en Deltakers eller Tilknyttet Enhets forretningsforhold, planer, forskningsopplysninger, metoder eller knowhow, herunder Prosjektbakgrunn og Prosjektresultat, og uavhengig av format og om den er merket "konfidensiell" eller ikke.

**Misligholdende Deltaker**: En Deltaker som Styringskomitéen anser for å ha misligholdt sine forpliktelser i Samarbeidsavtalen.

**Prosjektansvarlig**: Den Deltaker som er benevnt Prosjektansvarlig på forsiden til Samarbeidsavtalen og i FoU-kontrakten.

**Prosjektbakgrunn:** Kunnskap, herunder Immaterielle Rettigheter, som en Deltaker bringer inn i Prosjektet. Den enkelte Deltakers Prosjektbakgrunn fremgår av Vedlegg 3.

**Prosjektbeskrivelse:** Faglig og administrativ beskrivelse og plan for gjennomføring av Prosjektet, inntatt som vedlegg til FoU-kontrakten.

**Prosjektet**: Den samlede aktiviteten som omfattes av FoU-kontrakten og som fremgår på forsiden av denne Samarbeidsavtalen.

**Prosjektleder**: Personen som på vegne av Prosjektansvarlig skal ivareta den faglige fremdriften og gjennomføringen av Prosjektet.

**Prosjektperioden**: Perioden som Prosjektet utføres i, som angitt i FoU-kontrakten.

**Prosjektresultater**: Alle resultater som skapes eller oppnås i arbeid som utføres i Prosjektet, herunder Immaterielle Rettigheter, uavhengig av om resultatene er vernet av lovgivning eller ikke.

**Rimelige og Rettferdige Vilkår:** Egnede vilkår, herunder eventuelle økonomiske betingelser eller bestemmelser om vederlagsfrihet, som tar høyde for de konkrete omstendighetene ved den aktuelle forespørsel om bruksrett, for eksempel den faktiske eller potensielle verdien av resultatene eller bakgrunnskunnskapen som det kreves bruksrett til, og/eller omfang, varighet eller andre karakteristika ved den forespeilede utnyttelse.

**Samarbeidsavtalen**: Disse generelle avtalevilkår med tilhørende vedlegg som listet i punkt 2.

**Styringskomité**: Prosjektets øverste og besluttende organ.

**Tilknyttede Enheter:**

1. Enhet som direkte eller indirekte innehar mer enn 50 % av aksjekapitalen eller stemmene eller på annen måte direkte eller indirekte utøver kontroll med en av Deltakerne (morselskap).
2. Enhet hvor en av Deltakerne direkte eller indirekte innehar mer enn 50 % av aksjekapitalen eller stemmene eller på annen måte direkte eller indirekte utøver kontroll (datterselskap).
3. Enhet hvis aksjekapital eller stemmer direkte eller indirekte og med mer enn 50 % innehas av eller som på annen måte direkte eller indirekte kontrolleres av ett eller flere foretak som direkte eller indirekte har mer enn 50 % av aksjekapitalen eller stemmene eller på annen måte direkte eller indirekte utøver kontroll med en av Deltakerne (søsterselskap).

# 2 Formål og omfang

Denne Samarbeidsavtalen regulerer forholdet mellom Deltakerne i Prosjektet, herunder deres rettigheter og plikter. Prosjektansvarlig har på Deltakernes vegne fått tilsagn om støtte fra Forskningsrådet for å gjennomføre Prosjektet. Rammene for Prosjektet, herunder betingelsene for støtte fra Forskningsrådet, denne støttens omfang, Prosjektets mål, Prosjektbeskrivelse, Finansieringsplan og rapporteringskrav fremgår av FoU-kontrakten, inntatt i Vedlegg 1 til denne Samarbeidsavtalen.

Vedlegg 1: FoU-kontrakten mellom Prosjektansvarlig og Forskningsrådet

FoU-kontrakten mellom Forskningsrådet og Prosjektansvarlig skal gjelde tilsvarende i forholdet mellom Prosjektansvarlig og de andre Deltakerne i Prosjektet, dersom ikke annet følger av Samarbeidsavtalen. Forskningsrådet gis rett til å utøve Prosjektansvarliges rettigheter mot de øvrige Deltakerne etter Samarbeidsavtalen så langt det er nødvendig for utøvelsen av Forskningsrådets rettigheter etter FOU-kontrakten (herunder bestemmelser om taushetsplikt, kontroll og revisjon m.v.).

Ved eventuell motstrid mellom bestemmelsene i FoU-kontrakten og Samarbeidsavtalen skal FoU-kontrakten gå foran.

Følgende vedlegg inngår også som en del av denne Samarbeidsavtalen:

Vedlegg 2: Avvik fra Samarbeidsavtalens standardtekst

Vedlegg 3: Prosjektbakgrunn

Vedlegg 4: Bruksområder

Vedlegg 5: Dokument for tiltredelse

Vedlegg 6: Utfyllende beskrivelse av de enkelte Deltakernes forpliktelser til å utføre forskningsarbeid og/eller yte finansielle bidrag i tråd med Prosjektbeskrivelse og Finansieringsplan for Prosjektet.

# 3 Inngåelse, varighet, fratreden og førtidig avslutning

## 3.1 Inngåelse

Samarbeidsavtalen trer i kraft fra det tidspunkt alle Deltakerne har signert, med virkning fra oppstart av Prosjektperioden.

Innlemmelse av nye Deltakere i Prosjektet etter oppstart krever skriftlig godkjenning av Forskningsrådet, i tillegg til enstemmig godkjenning av Deltakerne. En godkjent ny Deltaker tiltrer Samarbeidsavtalen ved signering av et tiltredelsesdokument inntatt i Vedlegg 5. Den nye Deltakeren vil fra signering av tiltredelsesdokumentet ha rett til å være representert i Styringskomitéen, og vil fra samme tidspunkt være forpliktet til å bidra til gjennomføring av Prosjektet og oppfyllelse av FoU-kontrakten med Forskningsrådet som nærmere angitt i vedleggene til Samarbeidsavtalen.

Styringskomitéen skal vurdere behovet for, og eventuelt foreslå endringer i Samarbeidsavtalens vedlegg som følge av nye Deltakeres tiltredelse i Prosjektet. Slike endringer trer i kraft ved ny Deltakers signering av tiltredelsesdokument.

## 3.2 Varighet

Samarbeidsavtalen gjelder i Prosjektperioden, frem til Prosjektet er ferdigstilt og Deltakerne har oppfylt alle sine forpliktelser i henhold til Samarbeidsavtalen. Etter dette tidspunkt opphører Samarbeidsavtalen automatisk med unntak av punkt 8 Eiendomsrett, punkt 9 Bruksrett, punkt 10 Offentliggjøring, punkt 13 Deltakernes ansvar overfor hverandre, punkt 14 Konfidensialitet, samt punkt 22 Lovvalg og verneting, som har gyldighet også etter Samarbeidsavtalens opphør.

## 3.3 Fratreden

En Deltaker, med unntak av Prosjektansvarlig, som ønsker å avslutte sin deltakelse i Prosjektet, kan sende et skriftlig varsel om dette til Styringskomitéen. Styringskomitéen orienterer Prosjektansvarlig som igjen ber om godkjenning fra Forskningsrådet for om Prosjektet kan fortsette med endret deltakersammensetning.

*Alternativ 1:*

|  |
| --- |
| Varsel om fratreden skal sendes Prosjektansvarlig innen 1. juli for å få virkning fra 1. januar det påfølgende år.  |

*Alternativ 2:*

|  |
| --- |
| Fratreden kan først skje 6 måneder etter at Deltaker har sendt varsel om dette til Prosjektansvarlig.  |

Dersom Prosjektets gjennomførbarhet i vesentlig grad er avhengig av fratredende Deltaker, plikter nevnte Deltaker, ved forhandlinger og eventuelt etter nærmere avtale, å legge forholdene til rette for at øvrige Deltakere kan videreføre Prosjektet. Det omfatter også tilgang til, og bruksrett til, Prosjektbakgrunn og informasjon som er nødvendig for ferdigstillelse av Prosjektet.

Gjenværende Deltakere skal gjøre rimelige forsøk på å omfordele fratredende Deltakers oppgaver og forpliktelser seg i mellom, og med eventuell tredjepart som Deltakerne og Forskningsrådet godtar som ny Deltaker. Dette forutsetter at vedkommende tredjepart aksepterer å bli bundet av vilkårene i denne Samarbeidsavtalen.

En Deltaker som fratrer Prosjektet i henhold til 3.3, skal yte slike finansielle bidrag som vedkommende har forpliktet seg til frem til fratredelsestidspunktet. Fra tidspunkt for fratreden blir Deltakeren fritatt fra sine rettigheter og plikter i henhold til Samarbeidsavtalen, med unntak av slike forpliktelser som er nevnt i punkt 3.2, som skal fortsette å gjelde også etter fratreden.

## 3.4 Førtidig avslutning

Deltakerne kan ved enstemmighet, og i samråd med Forskningsrådet, beslutte førtidig avslutning av Prosjektet. Ved slik førtidig avslutning, og i den grad Deltakerne har utført arbeid mot avtalt kompensasjon, vil Deltakerne få dekket godkjente kostnader frem til tidspunkt for avslutning av Prosjektet.

Dersom Forskningsrådet hever FoU-avtalen, skal Samarbeidsavtalen automatisk opphøre med en rett for Deltakerne til å bli kompensert for arbeid og kostnader som angitt i forrige punkt.

Deltakernes rett til kompensasjon etter første og andre ledd gjelder i den utstrekning det er tilgjengelige midler for dette i Prosjektet, eller at Forskningsrådet ikke krever midlene tilbakebetalt.

Ved førtidig avslutning av Prosjektet vil Deltakerne ha en bruksrett, som angitt i punkt 9.2, til de Prosjektresultater som foreligger på tidspunkt for avslutning. Partenes rettigheter og plikter, som nevnt i punkt 3.2, skal fortsette å gjelde også etter avslutning.

# 4 Deltakernes forpliktelser

Hver av Deltakerne skal bidra til gjennomføringen av Prosjektet og oppfyllelse av FoU-kontrakten med Forskningsrådet slik vedkommende har forpliktet seg til under Samarbeidsavtalen. De enkelte Deltakernes bidrag fremgår av Prosjektbeskrivelsen og Finansieringsplanen, samt eventuelle utfyllende beskrivelser i Vedlegg 6.

Deltakerne plikter å utføre sine oppgaver på en effektiv og profesjonell måte, og ellers i tråd med de kvalitetskrav knyttet til utførelsen som gjelder blant anerkjente aktører innen forskning og utvikling. Oppgavene skal utføres i samsvar med etiske krav og legge til rette for etterprøvbarhet.

Forskning er etter sin art beheftet med usikkerhet med hensyn til hvilke resultater som kan oppnås. Ingen av Deltakerne er følgelig ansvarlig overfor de øvrige for å oppnå et bestemt resultat eller et bestemt mål som er satt for forskningsaktiviteten såfremt vilkårene knyttet til utførelsen av forskningsaktiviteten, som angitt ovenfor, er overholdt.

Deltakerne skal omgående varsle Prosjektansvarlig om forhold av betydning for Prosjektets gjennomføring.

Deltakerne skal fremskaffe informasjon og annet materiale som er nødvendig for at en Deltaker eller Styringskomitéen skal kunne utføre sine oppgaver i henhold til Samarbeidsavtalen, og samtidig påse at dette er så korrekt og oppdatert som mulig.

Prosjektet skal utføres i samsvar med FoU-kontrakten. Med mindre annet følger av Samarbeidsavtalen, er hver av Deltakerne selv ansvarlig for eventuelle tillatelser de trenger for å utføre sine oppgaver i Prosjektet.

# 5 Prosjektansvarligs plikter, rollen som Prosjektleder

I tillegg til sine plikter som Deltaker, jf. punkt 4, skal Prosjektansvarlig representere Deltakerne overfor Forskningsrådet.

Prosjektansvarlig oppnevner en Prosjektleder som i det daglige skal ivareta Prosjektansvarliges oppgaver, herunder sørge for Prosjektets fremdrift i tråd med bestemmelsene i Samarbeidsavtalen.

Prosjektansvarlig skal

* være bindeledd mellom Deltakerne og Forskningsrådet, og utføre de oppgaver som er tillagt Prosjektansvarlig i FoU-kontrakten og Samarbeidsavtalen
* forvalte Forskningsrådets økonomiske bidrag, samt ivareta de finansielle forpliktelser som følger av punkt 7
* holde oversikt over, og koordinere fremdrift og ressursbruk i Prosjektet i henhold til Prosjektbeskrivelsen og godkjent Arbeidsplan
* samarbeide med Deltakerne og deres utpekte kontaktpersoner, samt føre oppdatert liste over sistnevnte
* påse at Deltakerne overholder sine forpliktelser etter Samarbeidsavtalen
* utarbeide og avgi rapporter til Forskningsrådet som angitt i FoU-kontrakten
* forberede og innkalle til møter i Styringskomitéen, herunder å utarbeide agenda og forslag til beslutninger
* holde en oppdatert liste over alle vedtak som fattes av Styringskomitéen
* lede møter, utarbeide møtereferater, samt sørge for at Styringskomitéens vedtak og instruksjoner følges opp og iverksettes
* utarbeide utkast til Arbeidsplan for Prosjektet for fremleggelse og godkjenning i Styringskomitéen
* rapportere om fremdrift og ressursbruk til Styringskomitéen, samt foreslå tiltak for å avhjelpe eventuelle avvik
* omgående varsle Styringskomitéen om forhold av betydning for gjennomføring av Prosjektet
* innenfor rammene av taushetsplikten i punkt 14, gi Deltakerne tilgang til dokumenter knyttet til Prosjektet som er nødvendige for at Deltakeren skal kunne ivareta egne rettigheter etter Samarbeidsavtalen

Prosjektansvarlig ved Prosjektleder rapporterer til Styringskomitéen.

# 6 Styringskomitéen

## 6.1 Oppgaver og sammensetning

Styringskomitéen er Prosjektets øverste og besluttende organ. Styringskomitéen skal følge opp at de planer og intensjoner som ligger til grunn for Prosjektet og Samarbeidsavtalen blir innfridd, og at den virksomhet som fremgår av Prosjektbeskrivelsen, Finansieringsplanen og Arbeidsplanen blir realisert innenfor vedtatte tids- og kostnadsrammer.

Hver av Deltakerne har rett til å oppnevne ett medlem til Styringskomitéen. Den Prosjektansvarliges medlem leder Styringskomitéen. En Deltaker som ikke har oppnevnt et medlem til Styringskomitéen er like fullt bundet av dens vedtak.

## 6.2 Innkalling og gjennomføring av møter

Styringskomitéen skal gjennomføre ordinære møter minimum én gang i året eller etter avtalt møteplan. Det skal innkalles til ekstraordinært møte dersom minst én av Deltakerne ønsker det.

Innkalling til ordinære møter skal sendes ut senest 20 virkedager i forkant av ordinære møter, og 10 virkedager i forkant av ekstraordinære møter. Innkallingen skal inneholde agenda, eventuelle forslag til vedtak og nødvendig underlagsdokumentasjon. Eventuelle forslag til vedtak skal tydelig identifiseres.

Styringskomitéens møter kan gjennomføres som video- eller telefonkonferanse.

Vedtak i Styringskomitéen kan fattes uten møte ved at lederen sender ut forslag elektronisk med påfølgende avstemning via e-post. Forslag skal sendes ut minimum 3 virkedager i forkant av avstemningen, og avsenderen skal forsikre seg om at alle medlemmene i Styringskomitéen har mottatt e-posten. Det skal tydelig fremgå at det skal fattes et vedtak.

## 6.3 Stemmeregler

Vedtak fattes med 2/3 flertall. Styringskomitéen er beslutningsdyktig når 2/3 av medlemmene er til stede i møtet eller deltar i en elektronisk avstemning, enten personlig eller representert ved fullmektig.

I saker som vesentlig endrer den enkelte Deltakers rettigheter og plikter i Prosjektet, fattes vedtak ved enstemmighet. Slike vedtak forutsetter at alle medlemmene i Styringskomitéen deltar i avstemningen. Endring av Samarbeidsavtalen og vedtakelse av årlige budsjetter krever enstemmighet blant Deltakerne.

*Alternativ 1:*

|  |
| --- |
| Medlemmene i Styringskomitéen har én stemme hver. En Deltaker har ikke stemmerett i en sak om eget mislighold av Samarbeidsavtalen og konsekvensene av dette*.*  |

*Alternativ 2:*

|  |
| --- |
| Medlemmene i Styringskomitéen har én stemme hver. Prosjektansvarlig har anledning til å nedlegge veto. En Deltaker har ikke stemmerett i en sak om eget mislighold av Samarbeidsavtalen og konsekvensene av dette.  |

## 6.4 Referat, formalisering av vedtak

Leder av Styringskomitéen skriver referat fra møtene og distribuerer disse elektronisk til øvrige medlemmer i Styringskomitéen innen 10 virkedager etter at møtet ble avholdt. Dersom det ikke innen 10 virkedager fra utsendelse av referatet er innkommet innvendinger eller merknader, anses referatet som godkjent.

Eventuelle vedtak fattet av Styringskomitéen i møte skal fremgå tydelig av referatet. Vedtaket er først gyldig og bindende for Deltakerne etter at referatet er godkjent.

# 7 Økonomi og styring

## 7.1 Arbeidsplan

Styringskomitéen skal vedta en årlig Arbeidsplan for Prosjektet. Arbeidsplanen skal danne grunnlaget for den tekniske og økonomiske gjennomføringen av Prosjektet i tråd med Prosjektbeskrivelsen og Finansieringsplanen.

## 7.2 Fordeling av midler

Prosjektansvarlig mottar og administrerer Forskningsrådets og Deltakernes økonomiske bidrag til Prosjektet. Prosjektansvarlig forestår utbetaling av midler i henhold til vedtatt Arbeidsplan, rapporter godkjent av Forskningsrådet, og faktureringsrutiner som angitt i punkt 7.4.

En Deltaker er kun berettiget til å få betalt for oppgaver den utfører/ får utført, og kostnader den pådrar seg, i henhold til vedtatt Arbeidsplan.

Hver av Deltakerne skal i tråd med egne revisjons- og styringsprinsipper være fullt ut ansvarlig for å dokumentere sine prosjektkostnader, både overfor Forskningsrådet og de øvrige Deltakerne. Dokumentasjon skal gis på forespørsel fra enten Prosjektansvarlig eller Forskningsrådet.

Deltakeren skal føre og innberette kostnadsregnskap som grunnlag for utarbeidelse av prosjektregnskap, jf. Generelle Vilkår for FoU-prosjekter punkt 5 og 6. Prosjektfinansieringen og prosjektkostnadene skal fremgå av Deltakerens offisielle regnskap.

En Deltaker som benytter mindre enn tildelt andel av prosjektmidlene, vil kun få dekket sine faktiske og berettigede kostnader i henhold til Arbeidsplanen. En Deltaker som benytter mer enn tildelt andel av prosjektmidlene, vil kun få dekket faktiske og berettigede kostander oppad begrenset til størrelsen på den tildelte andel prosjektmidler.

Mottatte midler som en Deltaker ikke kan dokumentere at går til dekning av faktiske og berettigede kostnader i henhold til Arbeidsplanen, skal betales tilbake. En Misligholdende Deltaker skal også dekke eventuelle tilleggskostnader som de øvrige Deltakerne pådrar seg som følge av misligholdet.

## 7.3 In Kind

Deltakere som bidrar med In Kind i Prosjektet, skal rapportere sine faktiske og berettigede kostnader forbundet med dette bidraget til Prosjektansvarlig. Slik rapportering skal skje senest innen utløpet av desember hvert år, eller i henhold til det som er avtalt i Arbeidsplan, Prosjektbeskrivelsen eller Finansieringsplanen.

## 7.4 Fakturering

Prosjektansvarlig skal fakturere Deltakerne for deres finansielle bidrag til Prosjektet som angitt i Prosjektbeskrivelsen.

Med mindre annet er særskilt avtalt, skal Deltakerne fakturere Prosjektansvarlig etterskuddsvis per måned i henhold til dokumenterte utgifter og i tråd med Arbeidsplanen. Den enkelte deltaker får dekket den prosentvise andelen av sine prosjektkostnader som FoU-kontrakten fastsetter.

Korrekte fakturaer skal betales innen 30 dager fra mottak, med mindre annet er særskilt avtalt.

Ved forsinket betaling vil det bli beregnet forsinkelsesrente i henhold til forsinkelsesrenteloven.

## 7.5 Prosjektansvarliges tilbakeholdsrett

Overfor en Misligholdende Deltaker har Prosjektansvarlig rett til å holde tilbake, og kreve tilbakebetaling av, Prosjektets midler.

# 8 Eiendomsrett

## 8.1 Eiendomsrett til Prosjektbakgrunn

Eiendomsrett til Prosjektbakgrunn som den enkelte Deltaker bringer inn i Prosjektet skal forbli hos den Deltaker som brakte den inn. Prosjektbakgrunn som inngår i Prosjektet fra oppstart, herunder betingelser for bruken, fremgår av Vedlegg 3.

Prosjektbakgrunn som bringes inn i Prosjektet underveis i Prosjektperioden skal skriftlig forelegges Prosjektansvarlig, godkjennes av Styringskomitéen, og inntas i Vedlegg 3 sammen med betingelser for bruken. Godkjent ny Prosjektbakgrunn skal gjøres kjent for Deltakerne.

## 8.2 Eiendomsrett til Prosjektresultater

*Alternativ 1:*

|  |
| --- |
| Eiendomsrett til Prosjektresultater skal tilfalle den Deltaker som har skapt dem. Dersom to eller flere Deltakere sammen har skapt Prosjektresultater, skal de eie disse i fellesskap. Deltakernes ideelle eierandel skal tilsvare den respektive Deltakers forholdsmessige intellektuelle bidrag til det aktuelle Prosjektresultat.Deltakere som eier Prosjektresultater i fellesskap skal, innen 6 måneder fra de aktuelle Prosjektresultater ble skapt, enes om avtale om utnyttelse av disse Prosjektresultater, herunder eventuelle beskyttelsestiltak og kostnadsfordeling for slike. Sameieavtalen bør som et minimum omfatte følgende punkter:* En tydelig angivelse av Prosjektresultatet, herunder den enkelte Deltakers eierandel.
* Bestemmelser om hvilken sameier som skal ha ansvar for å beskytte og vedlikeholde Prosjektresultatet, herunder dennes fullmakter.
* En detaljert plan for hvordan Prosjektresultater skal beskyttes, forsvares, vedlikeholdes og brukes, herunder en plan for forretningsmessig utnyttelse.

Dersom eier av Prosjektresultat, i løpet av en periode på 3 år fra avslutning av Prosjektet, ikke har tatt rimelige skritt for industriell rettighetsbeskyttelse, videreutvikling og/eller Kommersiell Utnyttelse, skal de øvrige Deltakerne, etter skriftlig henvendelse til eier, ha fortrinnsrett til vederlagsfri overtakelse av eiendomsretten til slike Prosjektresultater. Dersom flere Deltakere ønsker slik fortrinnsrett, skal disse Deltakerne eie de aktuelle Prosjektresultater i fellesskap og skal inngå avtale som angitt i ovenstående avsnitt. |

*Alternativ 2:*

|  |
| --- |
| Eiendomsrett til Prosjektresultater tilfaller Prosjektansvarlig.Dersom Prosjektansvarlig, i løpet av en periode på 3 år fra avslutning av Prosjektet, ikke har tatt rimelige skritt for industriell rettighetsbeskyttelse, videreutvikling og/eller Kommersiell Utnyttelse, skal de øvrige Deltakerne, etter skriftlig henvendelse, ha fortrinnsrett til vederlagsfri overtakelse av eiendomsretten til slike Prosjektresultater. Dersom flere Deltakere ønsker slik fortrinnsrett, skal disse Deltakerne eie de aktuelle Prosjektresultater i fellesskap og skal inngå sameieavtale som bør inneholde følgende punkter.* En tydelig angivelse av Prosjektresultatet, herunder den enkelte Deltakers eierandel.
* Bestemmelser om hvilken sameier som skal ha ansvar for å beskytte og vedlikeholde Prosjektresultatet, herunder dennes fullmakter.
* En detaljert plan for hvordan Prosjektresultater skal beskyttes, forsvares, vedlikeholdes og brukes, herunder en plan for forretningsmessig utnyttelse.
 |

*Alternativ 3:*

|  |
| --- |
| Eiendomsrett til Prosjektresultater skal tilfalle den Deltaker som har skapt dem, likevel slik at eiendomsrett til Prosjektresultater som utgjør forbedringer og utvidelser av Prosjektbakgrunn skal tilfalle eier av den aktuelle Prosjektbakgrunn. |

## 8.3 Overføring av eiendomsrett til Prosjektresultater

*Alternativ 1:*

|  |
| --- |
| Deltakerne kan overføre eierskap til egne Prosjektresultater til andre Deltakere eller tredjeparter så fremt dette ikke hindrer eller begrenser de øvrige Deltakernes rettigheter og tilgang til slike Prosjektresultater som angitt i Samarbeidsavtalen. |

*Alternativ 2:*

|  |
| --- |
| Prosjektansvarlig kan overføre eierskap til egne Prosjektresultater til andre Deltakere eller tredjeparter så fremt dette ikke hindrer eller begrenser de øvrige Deltakernes rettigheter og tilgang til slike Prosjektresultater som angitt i Samarbeidsavtalen. |

Eventuell overføring av eierskap til Prosjektresultater i Prosjektperioden krever 30 virkedagers forutgående skriftlig varsel til de andre Deltakerne, med mindre slikt varsel er forbudt etter gjeldende regler om innsideinformasjon i verdipapirhandelloven.

## 8.4 Beskyttelse av Prosjektresultater

Den som har eiendomsretten til Prosjektresultater plikter å undersøke mulighetene for å beskytte, herunder patentbeskytte, slike Prosjektresultater.

I vurderingen av mulige beskyttelsestiltak, og omfanget og gjennomføringen av disse, skal også de øvrige Deltakeres legitime hensyn tas med i betraktning, herunder ivaretakelse av de bruksrettigheter som fremgår av denne Samarbeidsavtalen.

## 8.5 Indirekte statsstøtte

Partene plikter ved distribusjon og overføring av eierskap til Prosjektresultater å sikre at foretakene som deltar i prosjektet ikke mottar indirekte statsstøtte, slik dette er beskrevet i det europeiske overvåkningsorganet EFTA Surveillance Authority ("ESA") sine retningslinjer for statsstøtte til forskning, utvikling og innovasjon paragraf 25 og 28[[1]](#footnote-1).

# 9 Bruksrett

## 9.1 Bruksrett til Prosjektbakgrunn

Deltakerne og deres Tilknyttede Enheter har en vederlagsfri, ikke-eksklusiv, ikke-viderelisensierbar bruksrett til Prosjektbakgrunn som er nødvendig for utførelse av eget arbeid i Prosjektet.

Bruksrett til andres Prosjektbakgrunn utenfor Prosjektet, og som er nødvendige for Deltakernes og deres Tilknyttede Enheters utnyttelse av egne Prosjektresultater og bruksrettigheter i henhold til denne Samarbeidsavtalen, skal gis på de betingelser som fremgår av Vedlegg 3.

## 9.2 Bruksrett til Prosjektresultater

I Prosjektperioden har Deltakerne og deres Tilknyttede Enheter en vederlagsfri, ikke-eksklusiv, ikke- viderelisensierbar bruksrett til Prosjektresultater som er nødvendig for gjennomføringen av deres arbeid i Prosjektet.

*Alternativ 1:*

|  |
| --- |
| Deltakerne og deres Tilknyttede Enheter har en ikke-eksklusiv, ikke-viderelisensierbar, vederlagsfri, ugjenkallelig, verdensomspennende rett til bruk av Prosjektresultater innen sine respektive Bruksområder som angitt i Vedlegg 4. For å unngå tvil; bruksretten som fremgår av dette punkt, omfatter en rett for Deltakerne og deres Tilknyttede Enheter til å la eventuelle leverandører og underleverandører benytte den lisensierte teknologi på sine vegne i oppdrag som utføres for Deltakeren.  |

*Alternativ 2:*

|  |
| --- |
| Deltakerne og deres Tilknyttede Enheter har en ikke-eksklusiv, ikke-viderelisensierbar, ugjenkallelig, verdensomspennende rett til bruk av Prosjektresultater innen sine respektive Bruksområder som angitt i Vedlegg 4. Bruksrett gis på Rimelige og Rettferdige Vilkår.For å unngå tvil; bruksretten som fremgår av dette punkt, omfatter en rett for Deltakerne og deres Tilknyttede Enheter til å la eventuelle leverandører og underleverandører benytte den lisensierte teknologi på sine vegne i oppdrag som utføres for Deltakeren.  |

*Alternativ 3:*

|  |
| --- |
| Utover det som følger av første avsnitt og punkt 9.3 under, har Deltakerne ingen bruksrett til andre Deltakeres Prosjektresultater. |

Eventuell avtale om eksklusiv bruksrett til Prosjektresultater, krever skriftlig bekreftelse om avståelse av slik bruksrett fra de øvrige Deltakerne.

## 9.3 Undervisnings– og forskningsformål

*Alternativ 1:*

|  |
| --- |
| Hver Deltaker og deres Tilknyttede Enheter har en ikke-eksklusiv, ikke-viderelisensierbar, vederlagsfri, ugjenkallelig, verdensomspennende rett til å bruke andre Deltakeres Prosjektresultater i forbindelse med undervisnings- og forskningsformål, herunder i oppdragsforskning.  |

*Alternativ 2:*

|  |
| --- |
| Hver Deltaker og deres Tilknyttede Enheter har en ikke-eksklusiv, ikke-viderelisensierbar, vederlagsfri, ugjenkallelig, verdensomspennende rett til å bruke andre Deltakeres Prosjektresultater i forbindelse med undervisnings- og forskningsformål, herunder i oppdragsforskning. Til bruk i oppdragsforskning skal bruksretten være viderelisensierbar i den grad det er nødvendig for at mottakeren av oppdragsforskning skal kunne nyttiggjøre seg resultatene av den, og videre at en slik bruk faller innenfor vedkommende Deltakers Bruksområde som angitt i vedlegg 4. |

*Alternativ 3:*

|  |
| --- |
| Hver Deltaker og deres Tilknyttede Enheter har en ikke-eksklusiv, ikke-viderelisensierbar, vederlagsfri, ugjenkallelig, verdensomspennende rett til å bruke andre Deltakeres Prosjektresultater i forbindelse med undervisnings- og forskningsformål. Oppdragsforskning er ikke omfattet. |

## 9.4 Bruksrett for nye Deltakere

Prosjektresultater som er utviklet forut for tiltredelse av en ny Deltaker til Samarbeidsavtalen skal, for denne nye Deltakers vedkommende, regnes for Prosjektbakgrunn.

## 9.5 Bruksrett for Deltakere som forlater Prosjektet

En Deltaker som forlater Prosjektet skal gi de gjenværende Deltakere bruksrett som angitt i Samarbeidsavtalen, som om han fortsatt var Deltaker.

En Deltaker som velger å avslutte sin deltagelse i Prosjektet skal ha bruksrett til Prosjektresultater utviklet frem til tidspunkt for fratreden, og som ellers fremgår av Samarbeidsavtalen. Vedkommende Deltaker har ingen rettigheter til Prosjektresultater utviklet i Prosjektet etter tidspunkt for fratreden.

## 9.6 Særlig regulering av bruksrett til programvare

Bruksrett til Prosjektbakgrunn og Prosjektresultater som angitt i Samarbeidsavtalen omfatter ikke tilgang til kildekode og objektkode, eller noen annen dokumentasjon for programvare det gis bruksrett til.

## 9.7 Indirekte statsstøtte

Partene plikter ved distribusjon og overføring av bruksrettigheter til Prosjektresultater å sikre at foretakene som deltar i prosjektet ikke mottar indirekte statsstøtte, slik dette er beskrevet i det europeiske overvåkningsorganet EFTA Surveillance Authority ("ESA") sine retningslinjer for statsstøtte til forskning, utvikling og innovasjon paragraf 25 og 28[[2]](#footnote-2).

# 10 Offentliggjøring

Prosjektresultater skal normalt offentliggjøres så raskt som mulig. Formidlingstiltak og formidlingsplaner som er beskrevet i FoU-kontrakten skal oppdateres ved avslutning av Prosjektet og gjennomføres i samråd mellom Deltakerne.

Dersom mastergrad-, ph.d- og/eller post.doc-arbeid som inngår i Prosjektet, er formålet at dette arbeidet skal offentliggjøres. Ingen av bestemmelsene i denne Samarbeidsavtalen skal tolkes eller anvendes på en slik måte at oppnåelse av mastergrad og/eller doktorgrad forhindres.

Deltakerne har, innenfor de rammer som er beskrevet i dette punkt, rett til å offentliggjøre Prosjektresultater de selv har eiendomsrett til, jf. punkt 8.2 første avsnitt.

Deltakere med felles eiendomsrett til Prosjektresultater kan offentliggjøre slike i fellesskap. Forfatterskap og medforfatterskap skal angis i tråd med prinsippene i Vancouver protokollen (http://www.icmje.org/).

Planer om offentliggjøring skal sendes via Prosjektleder til Styringskomitéen. Deltakerne har en frist på 45 virkedager fra slik melding ble gitt Prosjektleder, til å begjære midlertidig utsettelse av offentliggjøringen. Eventuell utsettelse av offentliggjøring skal være begrunnet i at Deltakeren

1. har legitime kommersielle interesser som kommer i fare ved en eventuell offentliggjøring

eller

1. vil få vanskeligheter med å beskytte Prosjektresultater eller Prosjektbakgrunn.

I henhold til universitets- og høyskoleloven må styret hos Deltaker som er utdanningsinstitusjon fatte vedtak om midlertidig hemmelighold for Prosjektresultater som er frembrakt av universitets- og høyskoleansatte. For innsending av patentsøknad skal det i slike tilfeller som hovedregel gis 90 dagers frist etter at en Deltaker har begjært utsettelse. Det kan i slike tilfeller ikke gis mer enn 6 måneders frist fra en Deltaker har begjært utsettelse.

En Deltaker skal ikke offentliggjøre en annen Deltakers Prosjektresultater eller Prosjektbakgrunn. I de tilfeller hvor slike Prosjektresultater eller Prosjektbakgrunn er integrert med Deltakerens Prosjektresultater, kreves den annen Deltakers skriftlige forhåndssamtykke. Et slikt samtykke kan ikke nektes uten saklig grunn og skal begrunnes skriftlig innen 30 virkedager etter mottatt skriftlig henvendelse.

# 11 Mislighold

Dersom en Deltaker misligholder sine forpliktelser i henhold til Samarbeidsavtalen vil Prosjektansvarlig, eventuelt Styringskomitéen hvis det er Prosjektansvarlig som er i mislighold, gi vedkommende Deltaker en skriftlig advarsel med en rimelig frist for å rette opp forholdet.

Dersom misligholdet ikke er rettet innen fristen, kan Styringskomitéen fatte beslutning om at Deltakeren er å anse som Misligholdende Deltaker og, i samråd med Forskningsrådet, avgjøre hva konsekvensene skal være. Styringskomitéens beslutning kan blant annet gå ut på overføring av Misligholdende Deltakers avtalte oppgaver til en annen Deltaker, eller heving av Samarbeidsavtalen overfor vedkommende Misligholdende Deltaker.

Misligholdende Deltakere som må fratre som følge av heving av Samarbeidsavtalen, jf. forrige avsnitt, plikter å legge forholdene til rette for at øvrige Deltakere kan videreføre Prosjektet, uten krav på kompensasjon.

En Misligholdende Deltaker mister umiddelbart sin bruksrett etter Samarbeidsavtalen ved mottak av formell beslutning om heving fra Styringskomitéen, men vil fortsatt være forpliktet til å gi de øvrige Deltakere bruksrett til egen Prosjektbakgrunn og Prosjektresultater som angitt i Samarbeidsavtalen.

En Misligholdende Deltakers øvrige rettigheter og plikter etter Samarbeidsavtalen faller bort fra det tidspunkt Styringskomitéen fatter beslutning om heving overfor vedkommende Misligholdende Deltaker, med unntak av bestemmelsene som nevnt i Samarbeidsavtalens punkt 3.2 som fortsatt skal gjelde også etter heving av Samarbeidsavtalen.

Eventuelt utbetalte, ubenyttede midler mottatt som ledd i utføring av oppgaver i Prosjektet skal tilbakebetales.

# 12 Bruk av underleverandører

En Deltaker som engasjerer underleverandører eller som på annen måte involverer tredjeparter (inkludert Tilknyttede Enheter) i utførelsen av oppgaver i Prosjektet forblir fullt ut ansvarlig for disses handlinger og leveranser som om de var deres egne, herunder at betingelsene i denne Samarbeidsavtalen blir ivaretatt.

# 13 Deltakernes ansvar overfor hverandre

## 13.1 Ingen garantier

Deltakerne innestår ikke for at informasjon eller materiale (inkludert Prosjektbakgrunn og Prosjektresultater) som de gir eller stiller til rådighet for de øvrige Deltakerne i Prosjektet er feilfrie, komplette, egnet for et bestemt formål eller anvendelige for mottakers behov. Deltakerne innestår heller ikke for at slik informasjon eller materiale ikke krenker, eller vil kunne krenke, tredjeparts immaterielle- eller andre rettigheter. Deltakerne plikter umiddelbart å varsle de øvrige Deltakerne dersom de blir kjent med, eller har grunn til å tro, at en krenkelse av tredjeparts rettigheter har eller vil kunne finne sted.

En Deltaker som mottar eller gjør bruk av slik informasjon eller materiale som nevnt i første ledd er selv fullt ut ansvarlig for bruken. En Deltaker som avgir bruksrettigheter kan ikke holdes ansvarlig for eventuelle krenkelser av tredjeparts immaterielle- eller andre rettigheter som følge av at en annen Deltaker utøver sin bruksrett.

## 13.2 Ansvarsbegrensning

Deltakerne er ikke ansvarlig overfor de andre Deltakerne for noe indirekte tap eller konsekvenstap som følge av mislighold av Samarbeidsavtalen. En Deltakers samlede ansvar under Samarbeidsavtalen skal uansett være begrenset oppad til et beløp tilsvarende verdien av den aktuelle Deltakers bidrag til Prosjektet som angitt Finansieringsplanen og konkretisert i Vedlegg 6.

Ovenfor nevnte ansvarsbegrensninger får ikke anvendelse hvor tapet eller skaden skyldes et grovt uaktsomt eller forsettlig forhold på Misligholdende Deltakers hånd, eller ved brudd på taushetsplikt, jf. punkt 14.

## 13.3 Skadesløsholdelse

Deltakerne skal holde hverandre gjensidig skadesløs for eventuell skade på eget personell, eiendom eller utstyr. Denne skadesløsholdelse får ikke anvendelse hvor tapet eller skaden skyldes et grovt uaktsomt eller forsettlig forhold på skadevoldende Deltakers hånd. Hver Deltaker er ansvarlig for, og skal holde de øvrige Deltakere skadesløs for, skade han forårsaker overfor tredjeparter.

## 13.4 Force Majeure

Deltakerne kan ikke holdes ansvarlig for eventuelt mislighold av forpliktelser etter Samarbeidsavtalen som skyldes Force Majeure. Deltakerne skal umiddelbart varsle Prosjektleder om slike Force Majeure-situasjoner. Dersom hindringene varer eller forventes å vare mer enn 6 uker, eller vil ha alvorlige konsekvenser for andre Deltakeres gjennomføring av Prosjektet, kan Styringskomitéen beslutte omfordeling av oppgaver i Prosjektet.

# 14 Konfidensialitet

Deltakerne plikter i Prosjektperioden, og for en påfølgende periode på 3 år, å holde hemmelig all Konfidensiell Informasjon de får kjennskap til i forbindelse med Prosjektet, og å oppbevare denne på en sikker måte. Konfidensialitetsforpliktelsen omfatter ikke utlevering av Konfidensiell Informasjon til ansatte og tredjeparter, herunder Tilknyttede Enheter, leverandører og underleverandører, hvor tilgang til Konfidensiell Informasjon er nødvendig for å utføre oppgaver i Prosjektet eller å nyttiggjøre seg Prosjektresultater.

Konfidensiell Informasjon skal kun benyttes til å utføre oppgaver i Prosjektet og å nyttiggjøre seg Prosjektresultater, eller som avtalt med eller forutsatt av den utleverende Deltaker. Deltakerne skal påse at alle ansatte og tredjeparter, herunder Tilknyttede Enheter, leverandører og underleverandører, som gis tilgang til Konfidensiell Informasjon blir gjort kjent med og overholder ovennevnte konfidensialitetsforpliktelse. Ved behov skal det inngås egen konfidensialitetsavtale med tilsvarende innhold som i dette punkt 14.

Følgende informasjon regnes ikke som Konfidensiell Informasjon:

1. Informasjon som allerede var kjent for vedkommende Deltaker på det tidspunkt den ble mottatt.
2. Informasjon som er eller blir alminnelig kjent på annen måte enn ved brudd på konfidensialitetsforpliktelse under denne Samarbeidsavtalen.
3. Informasjon som mottas fra tredjepart uten kjente konfidensialitetsforpliktelser.
4. Informasjon som er utviklet av en Deltaker uten bruk av Konfidensiell Informasjon.

Ovennevnte konfidensialitetsforpliktelse skal ikke hindre offentliggjøring av Prosjektresultater i tråd med bestemmelsene i punkt 10 eller utøvelse av Bruksrettigheter som gitt i punkt 9 i denne Samarbeidsavtalen. Konfidensialitetsforpliktelsen hindrer heller ikke utlevering av Konfidensiell Informasjon til Forskningsrådet eller lovpålagt utlevering til domstoler og andre offentlige myndigheter, samt utlevering i medhold av Lov om rett til innsyn i dokument i offentleg verksemd (offentleglova).

# 15 Helse, Miljø og Sikkerhet

Hver av Deltakerne (og deres underleverandører) som skal utføre oppgaver i Prosjektet skal planlegge og gjennomføre arbeidet på en måte som sikrer at liv ikke vil gå tapt, og at helseskader, skade på anlegg og utstyr, forurensning og utslipp ikke oppstår, samt at produksjon og/eller prosesser ikke stopper opp.

Det forutsettes at Deltakerne har implementert egne HMS-retningslinjer og et styringssystem som er basert på HMS-lovgivningen og tilpasset den enkelte Deltakers virksomhet og størrelse. Retningslinjene og styringssystemet skal ha en klar tilslutning fra den enkelte Deltakers ledelse og omfattes av årlig revisjon.

Deltakerne skal uten ugrunnet opphold rapportere hendelser, ulykker og nestenulykker i tilknytning til Prosjektet til Prosjektansvarlig.

Prosjektansvarlig skal uten ugrunnet opphold rapportere hendelser, ulykker og nestenulykker til Styringskomitéen. Prosjektansvarlig skal videre legge frem HMS-statistikk for Prosjektet for Styringskomitéen i hvert ordinære møte.

En Deltaker som utfører arbeid på anlegg eller installasjon tilhørende en annen Deltaker, plikter å følge anleggseiers til enhver tid gjeldende regler og retningslinjer.

# 16 Etikk, interessekonflikter og anti-korrupsjon

## 16.1 Etikk

Hver av Deltakerne forplikter seg til å opprettholde de høyeste etiske standarder på sitt arbeid med Prosjektet. Hver av Deltakerne skal sørge for at alle dens ansatte, styremedlemmer og underleverandører forplikter seg til det samme.

## 16.2 Interessekonflikter

Hver av Deltakerne skal unngå interessekonflikter i sin kontakt med organisasjoner og/ eller personer som skal utføre oppgaver i tilknytning til Prosjektet.

## 16.3 Anti-korrupsjon

Hver av Deltakerne skal gjennomføre Prosjektet på en slik måte at korrupsjon, misbruk av midler og uregelmessigheter motvirkes. Deltakerne skal, uten unødig opphold, underrette Styringskomitéen om indikasjoner på korrupsjon og misbruk av midler som Deltakeren blir oppmerksom på under gjennomføringen av Prosjektet. Videre plikter Deltakerne, i utøvelsen av virksomheten som omfattes av Samarbeidsavtalen, ikke å akseptere eller tilby noen form for gave, tilbud, betaling eller fordeler som innebærer lovstridig eller korrupt praksis.

# 17 Eksportkontroll

En Deltaker som eksporterer, plikter å overholde gjeldende regelverk for eksportkontroll. Hvis en Deltaker utfører arbeid, herunder eksport av produkter, teknologi og programvare som krever eksporttillatelse, skal Deltaker i god tid søke om nødvendige tillatelser og sørge for at øvrige Deltakere har tilgang til kopier med klassifikasjonsdokumentasjon (ECCN) på søknadstidspunktet. En Deltaker skal holde øvrige Deltakere skadesløse for enhver bot, kostnad og ethvert ansvar som måtte oppstå som følge av vedkommende Deltakers brudd på denne bestemmelsen.

# 18 Revisjon

I Prosjektperioden, og i 24 måneder etter utløp av det kalenderår hvor Prosjektet fullføres eller avsluttes, har hver av Deltakerne rett til å revidere Prosjektets regnskap, dokumenter med videre, herunder informasjon knyttet til HMS. Slik revisjon skal gjennomføres innenfor normal arbeidstid i Prosjektansvarliges lokaler. Prosjektansvarlig plikter å gi revisorene tilgang til alle sine systemer og data som er nødvendige for revisjonen, og skal ellers sørge for at revisjonen kan gjennomføres effektivt og uten unødvendige forsinkelser. Alle kostnader knyttet til en revisjon skal bæres av reviderende Deltaker(e). Skriftlig varsel om revisjon skal sendes Prosjektansvarlig, med kopi til de øvrige Deltakerne, minst 30 virkedager før revisjonen er planlagt startet.

Dersom flere Deltakere ønsker å gjennomføre revisjon skal revisjonen skje samtidig, eventuelt av en felles revisjonsgruppe. Revisjonen skal gjennomføres på en måte som medfører minst mulig ulempe.

I henhold til Generelle Vilkår for FoU-prosjekter, har Forskningsrådet og Riksrevisjonen til enhver tid rett til å kontrollere at de bevilgede midler brukes i henhold til FoU-avtalen. Deltakerne plikter på anmodning fra Forskningsrådet og/eller Riksrevisjonen å legge frem de bilag, timelister, beregninger og annet relevant underlagsmateriale som etterspørres for gjennomføring av slik kontroll.

Eventuelle dokumenterte avvik fremsatt ved revisjon og begrunnet i Samarbeidsavtalen skal rettes opp av Deltakerne innen rimelig tid.

# 19 Ingen representasjon eller formelt partnerskap

Deltakerne kan ikke forplikte øvrige Deltakere i Prosjektet økonomisk eller juridisk, eller utgi seg for å opptre på disses vegne. Hverken denne Samarbeidsavtalen eller deltakelsen i Prosjektet skal anses å utgjøre noen form for formelt partnerskap eller felles næringsvirksomhet.

# 20 Kommunikasjon mellom Deltakerne

All informasjon formidlet under denne Samarbeidsavtalen, skal gjøres skriftlig, og til de adresser og mottagere som fremkommer av den oppdaterte kontaktlisten Prosjektansvarlig fører, jf. punkt 5.

# 21 0verdragelse av Samarbeidsavtalen

En Deltaker kan ikke, uten forutgående skriftlig samtykke fra øvrige Deltakere, helt eller delvis, overføre egne rettigheter eller forpliktelser under Samarbeidsavtalen til tredjeparter. Dette omfatter også overføringer til Tilknyttede Enheter.

# 22 Lovvalg og verneting

Denne Samarbeidsavtalen er underlagt norsk rett.

*Alternativ 1:*

|  |
| --- |
| Tvister som måtte oppstå i forbindelse med, eller som et resultat av, Samarbeidsavtalen skal søkes løst i minnelighet gjennom forhandlinger mellom Deltakerne. Dersom en minnelig løsning ikke oppnås, kan tvisten bringes inn for domstolene. Deltakerne vedtar [*fyll ut med aktuell rettskrets*] tingrett som felles verneting.  |

*Alternativ 2:*

|  |
| --- |
| Tvister som måtte oppstå i forbindelse med eller som et resultat av Samarbeidsavtalen, skal søkes løst i minnelighet gjennom forhandlinger mellom Deltakerne. Dersom en minnelig løsning ikke oppnås, kan tvisten avgjøres ved voldgift i henhold til Lov om voldgift av 14. mai 2004 nr. 25. Deltakerne er enige om at innholdet i, og resultatet av, en voldgiftsbehandling skal holdes hemmelig. |

# 23 Signaturer

Denne Samarbeidsavtalen er signert i [x] eksemplarer, hvorav hver Deltaker beholder ett eksemplar hver.

**For [foretaksnavn]:**

Sted/ dato:

Navn:

Tittel:

Signatur:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Fakturaadresse:**

**Fakturareferanse:**

**For [foretaksnavn]:**

Sted/ dato:

Navn:

Tittel:

Signatur:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Fakturaadresse:**

**Fakturareferanse:**

# Vedlegg 1

**FOU-kontrakten**

# Vedlegg 2

**Avvik fra Samarbeidsavtalens standardtekst**

Deltakerne har avtalt at nedenstående bestemmelser skal gjelde i stedet for eller i tillegg til den standardtekst som fremgår av Samarbeidsavtalens generelle vilkår.

|  |  |
| --- | --- |
| **Punkt i Samarbeidsavtalen** | **Ny/ supplerende avtaletekst** |
|  |  |
|  |  |
|  |  |
|  |  |
|  |  |

# Vedlegg 3

**Prosjektbakgrunn**

Følgende Prosjektbakgrunn er bragt inn Prosjektet:

|  |
| --- |
| [Navn på Deltaker] |
| [Opplisting/ angivelse av Prosjektbakgrunn og betingelser for bruken] |

# Vedlegg 4

**Bruksområder**

Deltakerne er blitt enige om at følgende Bruksområder skal gjelde som avgrensning for Deltakernes utøvelse av bruksrettigheter etter Samarbeidsavtalen.

|  |  |
| --- | --- |
| **Navn på Deltaker** | **Angivelse av Bruksområde** |
|  | *[Her skal det angis et bruksområde som er avgrenset slik at det speiler Deltakerens tiltenkte konkrete og realistiske bruk.]* |
|  | *[Her skal det angis et bruksområde som er avgrenset slik at det speiler Deltakerens tiltenkte konkrete og realistiske bruk.]* |
|  | *[Her skal det angis et bruksområde som er avgrenset slik at det speiler Deltakerens tiltenkte konkrete og realistiske bruk.]* |
|  | *[Her skal det angis et bruksområde som er avgrenset slik at det speiler Deltakerens tiltenkte konkrete og realistiske bruk.]* |
|  | *[Her skal det angis et bruksområde som er avgrenset slik at det speiler Deltakerens tiltenkte konkrete og realistiske bruk.]* |

# Vedlegg 5

**Dokument for tiltredelse – [navn på Prosjekt]**

**[foretaksnavn ny deltaker]**

Ved signering av dette dokument tiltrer [navn på ny deltaker] som ny Deltaker i Prosjektet [navn på Prosjekt], og aksepterer fra samme tidspunkt å bli bundet av de bestemmelser som fremgår av Samarbeidsavtale datert [dato].

Prosjektansvarlig bekrefter med sin signatur på dette tiltredelsesdokument at Styringskomitéen i sitt møte [dato] godkjente [navn på ny deltaker] som ny Deltaker i Prosjektet.

Deltakerne er enige om at [navn på ny deltaker] skal bidra med følgende i Prosjektet:

[til utfylling]

Dette tiltredelsesdokument er signert i 2 eksemplarer.

**For [navn på ny deltaker]:**

Sted/ dato:

Navn:

Tittel:

Signatur:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**For Prosjektansvarlig:**

Sted/ dato:

Navn:

Tittel:

Signatur:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Vedlegg 6

**Utfyllende beskrivelse av de enkelte Deltakernes forpliktelser til å utføre forskningsarbeid og/eller yte finansielle bidrag i tråd med Prosjektbeskrivelse og Finansieringsplan for Prosjektet.**

**Finansiering**

Deltakerne skal bidra med ressurser og kontantfinansiering for gjennomføring av Prosjektet som følger:

|  |  |  |  |
| --- | --- | --- | --- |
| **Deltaker** | **In Kind** | **Kontantfinansiering** | **Sum** |
|  |  |  |  |
|  |  |  |  |
|  |  |  |  |
| **Sum** |  |  |  |

Ovennevnte forpliktelser skal gjennomføres i henhold til følgende tidsplan:

|  |  |  |  |  |
| --- | --- | --- | --- | --- |
| **Deltaker** | **[år]** | **[år]** | **[år]** | **Sum** |
|  |  |  |  |  |
|  |  |  |  |  |
|  |  |  |  |  |
| **Sum** |  |  |  |  |

**Kostnader**

Deltakerne er enige om følgende kostnadsplan for Prosjektet:

|  |  |  |  |  |
| --- | --- | --- | --- | --- |
| **Deltaker** | **[kostnadskategori]** | **[kostnadskategori]** | **[kostnadskategori]** | **Sum** |
|  |  |  |  |  |
|  |  |  |  |  |
|  |  |  |  |  |
| **Sum** |  |  |  |  |

**Prosjektgjennomføring**

Deltakerne skal gjennomføre sine forpliktelser i Prosjektet i henhold til følgende plan:

|  |  |  |  |  |
| --- | --- | --- | --- | --- |
| **Arbeidspakke** | **Hovedaktivitet, mål og leveranse** | **Kostnad (i NOK)** | **Ansvarlig Deltaker** | **Bidragsytere** |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |

Milepæler for gjennomføring av de ulike arbeidspakker:

|  |  |  |  |  |  |
| --- | --- | --- | --- | --- | --- |
| **Arbeidspakke** | **Milepæl** | **[år]** | **[år]** | **[år]** | **[år]** |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
| 4 |  |  |  |  |  |
| 5 |  |  |  |  |  |

**Beskrivelse av Deltakernes bidrag i Prosjektet**

[eventuell utfyllende beskrivelse av Deltakernes bidrag i Prosjektet]

1. <http://www.eftasurv.int/media/state-aid-guidelines/Guidelines---State-aid-for-research-and-development-and-innovation.pdf> [↑](#footnote-ref-1)
2. <http://www.eftasurv.int/media/state-aid-guidelines/Guidelines---State-aid-for-research-and-development-and-innovation.pdf> [↑](#footnote-ref-2)